CELEX: 31989S2031
Language: el
Date: 1989-07-06 00:00:00
Title: Απόφαση αριθ. 2031/89/ΕΚΑΧ της Επιτροπής της 6ης Ιουλίου 1989 για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση, καταγωγής Γιουγκοσλαβίας, και για την οριστική είσπραξη του προσωρινού δασμού αντιντάμπινγκ που επιβλήθηκε σε αυτές τις εισαγωγές

Avis juridique important

|

31989S2031

Απόφαση αριθ. 2031/89/ΕΚΑΧ της Επιτροπής της 6ης Ιουλίου 1989 για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση, καταγωγής Γιουγκοσλαβίας, και για την οριστική είσπραξη του προσωρινού δασμού αντιντάμπινγκ που επιβλήθηκε σε αυτές τις εισαγωγές  

Επίσημη Εφημερίδα αριθ. L 193 της 08/07/1989 σ. 0011 - 0012

***** ΑΠΟΦΑΣΗ αριθ. 2031/89/ΕΚΑΧ ΤΗΣ ΕΠΙΤΡΟΠΗΣ  της 6ης Ιουλίου 1989  για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση, καταγωγής Γιουγκοσλαβίας, και για την οριστική είσπραξη του προσωρινού δασμού αντιντάμπινγκ που επιβλήθηκε σε αυτές τις εισαγωγές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2424/88/ΕΚΑΧ της Επιτροπής της 29ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα (1), όπως διορθώθηκε (2), και ιδίως το άρθρο 12,  Μετά από διαβούλευση στο πλαίσιο της συμβουλευτικής επιτροπής, όπως προβλέπεται από την εν λόγω απόφαση,  Εκτιμώντας:  Α. Προσωρινά μέτρα  (1) Η Επιτροπή με την απόφαση αριθ. 708/89/ΕΚΑΧ (3), όπως τροποποιήθηκε από την απόφαση αριθ. 1324/89/ΕΚΑΧ (4), επέβαλε προσωρινό δασμό αντιντάμπινγκ στις εισαγωγές ορισμένων πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση, καταγωγής Γιουγκοσλαβίας.  Β. Επακόλουθη διαδικασία  (2) Μετά την επιβολή του προσωρινού δασμού αντιντάμπινγκ όλοι οι εξαγωγείς και ορισμένοι εισαγωγείς ζήτησαν και έγιναν δεκτοί σε ακρόαση από την Επιτροπή και γνωστοποίησαν γραπτώς τις απόψεις τους για το δασμό.  Γ. Ντάμπινγκ  (3) Δεν ελήφθη κανένα νέο στοιχείο για την πρακτική ντάμπινγκ αφότου επεβλήθη ο προσωρινός δασμός και ως εκ τούτου η Επιτροπή θεωρεί οριστικά τα συμπεράσματά της σχετικά με την πρακτική ντάμπινγκ, όπως προβλέπεται στην απόφαση αριθ. 708/89/ΕΚΑΧ.  Συνεπώς επικυρώνεται ο προκαταρκτικός προσδιορισμός της πρακτικής ντάμπινγκ.  Δ. Ζημία  (4) Δεδομένου ότι δεν ελήφθησαν νέα στοιχεία σχετικά με ζημία που υπέστη η κοινοτική βιομηχανία, η Επιτροπή επικυρώνει επίσης τα συμπεράσματα σχετικά με τη ζημία που αναφέρονται στην απόφαση αριθ. 708/89/ΕΚΑΧ.  Ε. Κοινοτικό συμφέρον  (5) Δεν ελήφθησαν παρατηρήσεις από κανέναν χρήστη των πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση, καταγωγής Γιουγκοσλαβίας, και υπόκεινται σε προσωρινούς δασμούς αντιντάμπινγκ, εντός της προθεσμίας που καθορίζει το άρθρο 2 της απόφασης αριθ. 708/89/ΕΚΑΧ.  (6) Ως εκ τούτου η Επιτροπή επικυρώνει το συμπέρασμά της, ότι είναι προς το συμφέρον της Κοινότητας να ληφθούν μέτρα. Υπό αυτές τις συνθήκες για την προστασία του κοινοτικού συμφέροντος απαιτείται η επιβολή οριστικού δασμού αντιντάμπινγκ στις εισαγωγές πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση, καταγωγής Γιουγκοσλαβίας.  ΣΤ. Ανάληψη υποχρέωσης  (7) Οι εξαγωγείς του γιουγκοσλαβικού προϊόντος, αφού πληροφορήθηκαν ότι τα βασικά συμπεράσματα της προκαταρκτικής έρευνας θα επικυρώνονταν, πρότειναν να αναλάβουν υποχρέωση σχετικά με τις εξαγωγές ορισμένων πλατέων προϊόντων έλασης από σίδηρο ή από όχι σε κράμα χάλυβες που έχουν ελαθεί σε ψυχρή κατάσταση στην Κοινότητα.  (8) Αφού συμβουλεύθηκε τη συμβουλευτική επιτροπή, η Επιτροπή δεν αποδέχθηκε τις αναλήψεις υποχρεώσεων που προτάθηκαν και ενημέρωσε τους εξαγωγείς σχετικά με το λόγο της απόφασής της.  Ζ. Ποσοστό του οριστικού δασμού  (9) Υπό το φως του παραπάνω προσδιορισμού της πρακτικής ντάμπινγκ, τα ποσά του οριστικού δασμού αντιντάμπινγκ πρέπει να είναι ίσα με τα ποσά του προσωρινού δασμού αντιντάμπινγκ.  Η. Είσπραξη του προσωρινού δασμού  (10) Λόγω των σημαντικών περιθωρίων ντάμπινγκ που διαπιστώθηκαν και της σοβαρής ζημίας που υπέστησαν οι κοινοτικοί παραγωγοί, θεωρείται απαραίτητο να εισπραχθούν πλήρως τα ποσά που είχαν καταβληθεί ως εγγύηση υπό μορφή προσωρινού δασμού αντιντάμπινγκ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Επιβάλλεται οριστικός δασμός αντιντάμπινγκ στις εισαγωγές πλατέων προϊόντων έλασης από σίδηρο ή από όχι σε κράμα χάλυβες (εξαιρούνται τα «ηλεκτρικά»), πλάτους 600 χιλιοστών ή περισσότερο, που έχουν ελαθεί σε ψυχρή κατάσταση, μη επιστρωμένα με άλλο μέταλλο ούτε επενδυμένα, που υπάγονται στους κωδικούς ΣΟ 7209 11 00, 7209 12 90, 7209 13 90, 7209 14 90, 7209 21 00, 7209 22 90, 7209 23 90, 7209 24 91, 7209 24 99, 7209 31 00, 7209 32 90, 7209 33 90, 7209 34 90, 7209 41 00, 7209 42 90, 7209 43 90, 7209 44 90 και 7209 90 10, καταγωγής Γιουγκοσλαβίας.  2. Το ποσό του δασμού είναι 54 Ecu ανά 1 000 χιλιόγραμμα.  3. Εφαρμόζονται οι διατάξεις που ισχύουν για τους δασμούς.  Άρθρο 2  Εισπράττονται πλήρως τα ποσά που καταβλήθηκαν ως εγγύηση υπό μορφή προσωρινού δασμού αντιντάμπινγκ σύμφωνα με την απόφαση αριθ. 708/89/ΕΚΑΧ.  Άρθρο 3  Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 6 Ιουλίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 209 της 2. 8. 1988, σ. 18.  (2) ΕΕ αριθ. L 273 της 5. 10. 1988, σ. 19.  (3) ΕΕ αριθ. L 78 της 21. 3. 1989, σ. 14.  (4) ΕΕ αριθ. L 133 της 17. 5. 1989, σ. 5.